Na temelju članka 9. stavak 2. Odluke o sufinanciranju troškova školskih udžbenika za školsku 2018./2019. godinu za učenike osnovne škole, Jedinstveni upravni odjel Grada Pleternice objavljuje

**J A V N I P O Z I V**

**za prikupljanje zahtjeva za sufinanciranje školskih udžbenika za školsku 2018./2019. godinu za učenike osnovne škole**

I.

Sukladno Odluci o sufinanciranju troškova školskih udžbenika za školsku 2018./2019. godinu za učenike osnovne škole, Grad Pleternica (u daljnjem tekstu: Grad) će sufinancirati nabavu školskih udžbenika učenicima od I. do VIII. razreda osnovne škole, za školsku 2018./2019. godinu, u vidu jednokratne financijske pomoći **u visini od 30% troškova nabave kompleta školskih udžbenka** iz propisanog važećeg Kataloga obveznih udžbenika i pripadajućih dopunskih nastavnih sredstava.

Sufinanciranje nabave udžbenika iz prethodnog stavka odnosi se na obvezne nastavne predmete navedene nastavnim planom i programom za osnovnu školu, radne bilježnice, a navedeno uključuje i izborne predmete ukoliko ih učenik pohađa.

II.

Pravo na sufinanciranje udžbenika stječe svaki učenik koji zajedno s roditeljima/starateljima imaju prebivalište na području Grada Pleternice.

Pravo na sufinanciranje ne ostvaruju učenici koji ostvaruju pravo na besplatne udžbenike po drugoj osnovi, osim ako to pravo ne koriste djelomično i učenici koji ponavljaju razred.

III.

Ovim Pozivom pozivaju se sve osobe koje udovoljavaju kriterijima Odluke o sufinanciranju troškova školskih udžbenika za školsku 2018./2019. godinu za učenike osnovne škole objavljene na web stranici Grada Pleternice, [www.pleternica.hr](http://www.pleternica.hr), da podnesu zahtjev za sufinanciranje na propisanom obrascu ili putem web aplikacije dostupne na adresi subvencije.pleternica.hr.

**Zahtjev iz prethodnog stavka podnosi se od dana objave ovoga poziva na web stranici Grada do najkasnije 30. rujna 2018. godine.**

Svi zahtjevi zaprimljeni nakon roka iz prethodnog stavka neće se razmatrati.

IV.

Zahtjev zajedno sa pripadajućom dokumentacijom može se podnijeti na jedan od slijedećih načina:

* Osobno donijeti u pisarnicu Grada Pleternice na adresu: Ivana Šveara 2, 34310 Pleternica, ili,
* Poštom preporučeno na adresu: Grad Pleternica, Ivana Šveara 2, 34310 Pleternica, s naznakom: „Sufinanciranje školskih udžbenika“, ili,
* Putem elektronskog obrasca dostupnog na web stranici subvencije.pleternica.hr.

V.

Zahtjev za sufinanciranje udžbenika može se preuzeti na web stranici Grada [www.pleternica.hr](http://www.pleternica.hr) ili osobno u Gradu Pleternici, a u slučaju predaje zahtjeva putem elektronskog obrasca na web stranici subvencije.pleternica.hr obrazac zahtjeva nije potrebno popunjavati.

Uz popunjeni Zahtjev obavezno se prilaže:

1. Preslika osobne iskaznice oba roditelja/staratelja
2. Preslika IBAN broja tekućeg/žiro računa podnositelja zahtjeva
3. Original račun za kupljene udžbenike prema Katalogu obveznih udžbenika i pripadajućih dopunskih nastavnih sredstava koje je objavila škola na svojoj internetskoj stranici. Račun iz ove točke mora biti fiskaliziran u smislu odredbi Zakona o fiskalizaciji u prometu gotovinom (NN 133/12, 115/16), ili u slučaju R1 računa ili računa izdanog nakon kupnje s interneta, isti mora biti naslovljen na ime i prezime jednog od roditelja iz kojeg je vidljivo da je račun plaćen.
4. Potpisana izjava o nekorištenju drugih izvora sufinanciranja nabave školskih udžbenika.
5. Potpisana izjava o privoli za obradu osobnih podataka (ako je primjenjivo)

VI.

O rezultatima provedenog Javnog poziva Korisnici će biti obaviješteni putem Internet stranice.

**JEDINSTVENI UPRAVNI ODJEL GRADA PLETERNICE**

KLASA: 550-03/18-01/1

URBROJ: 2177/07-04-18-1